Doložka vybraných vplyvov

	  1.  Základné údaje

	  Názov materiálu

	Návrh na podpis Opčného protokolu k Dohovoru OSN proti mučeniu a inému krutému, neľudskému alebo ponižujúcemu zaobchádzaniu alebo trestaniu (OP-CAT) s výhradou ratifikácie

	  Predkladateľ (a spolupredkladateľ)

	Ministerstvo spravodlivosti Slovenskej republiky

	Charakter predkladaného materiálu
	   Materiál nelegislatívnej povahy

	
	   Materiál legislatívnej povahy 

	
	   Transpozícia práva EÚ 

	

	  Termín začiatku a ukončenia PPK
	Začiatok:    17.4.2018
Ukončenie: 30.4.2018

	  Predpokladaný termín predloženia na MPK*
	máj 2018

	  Predpokladaný termín predloženia na Rokovanie vlády
  SR*
	júl 2018




	  2.  Definícia problému

	Mučenie a iné kruté, neľudské alebo ponižujúce zaobchádzanie alebo trestanie predstavuje závažné porušenie ľudských práv a jeho právny zákaz je zakotvený v Ústave Slovenskej republiky, ako aj vo viacerých medzinárodných zmluvách, ktorých je Slovenská republika zmluvnou stranou, a to predovšetkým v Dohovore OSN proti mučeniu a inému krutému, neľudskému alebo ponižujúcemu zaobchádzaniu alebo trestaniu. Najväčšiemu riziku mučenia alebo iného zlého zaobchádzania sú vystavené osoby, ktorých osobná sloboda je obmedzená v dôsledku rozhodnutia orgánu verejnej moci alebo v dôsledku závislosti na poskytovanej starostlivosti. Ochrana práv osôb pozbavených slobody, či už vo verejných, alebo súkromných zariadeniach si vyžaduje aj existenciu nezávislých kontrol miest, kde sa tieto osoby nachádzajú alebo môžu nachádzať, aby sa predchádzalo nedostatkom a aby prípadné zlé zaobchádzanie nezostalo skryté, pretože osoby pozbavené slobody majú často sťažené možnosti takéto zaobchádzanie nahlásiť. Zavedením kontrolného mechanizmu a návštev miest, kde sú držané osoby pozbavené slobody, je možné predchádzať alebo aspoň znižovať pravdepodobnosť výskytu mučenia a iného krutého, neľudského alebo ponižujúceho zaobchádzania alebo trestania. 

	  3.  Ciele a výsledný stav

	Cieľom Opčného protokolu k Dohovoru OSN proti mučeniu a inému krutému, neľudskému alebo ponižujúcemu zaobchádzaniu alebo trestaniu (OP-CAT) (ďalej len „opčný protokol“) je zaviesť systém pravidelných prehliadok nezávislými medzinárodnými a národnými orgánmi v miestach, kde sú osoby zbavené ich osobnej slobody, v záujme predchádzania mučeniu a inému krutému, neľudskému alebo ponižujúcemu zaobchádzaniu alebo trestaniu. Dohovor zavádza dvoj pilierový systém kontroly zaobchádzania s osobami pozbavenými slobody, a to na vnútroštátnej úrovni v podobe národného preventívneho mechanizmu (NPM) a na medzinárodnej úrovni v podobe Podvýboru na predchádzanie mučeniu a inému krutému, neľudskému alebo ponižujúcemu zaobchádzaniu alebo trestaniu (SPT).

	  4.  Dotknuté subjekty

	Ministerstvo spravodlivosti Slovenskej republiky, Ministerstvo vnútra Slovenskej republiky, Ministerstvo práce sociálnych vecí a rodiny Slovenskej republiky, Ministerstvo zdravotníctva Slovenskej republiky, verejný ochranca práv, fyzické a právnické osoby – prevádzkovatelia zariadení, kde sa nachádzajú alebo môžu nachádzať osoby pozbavené slobody.

	  5.  Alternatívne riešenia

	Slovenská republika v súčasnosti (tzv. nulový variant) je spolu s Lotyšskom poslednou krajinou Európskej únie, ktorá nie je signatárom opčného protokolu, pričom podpis a následnú ratifikáciu odporúčajú Slovenskej republike opakovane výbory OSN, ako aj ďalšie inštitúcie presadzujúce ochranu ľudských práv. Podpis dohovoru predstavuje prvý predpoklad pre následnú ratifikáciu a implementáciu opčného protokolu v Slovenskej republike. V prípade, ak Slovenská republika nepodpíše opčný protokol, kontrola zaobchádzania s osobami pozbavenými slobody sa bude vykonávať podľa doterajších vnútroštátnych predpisov. Súčasné kontrolné mechanizmy však neumožňujú systematickú a pravidelnú kontrolu miest zameranú na podmienky osôb pozbavených slobody.

	  6.  Vykonávacie predpisy

	Predpokladá sa prijatie/zmena vykonávacích predpisov?                             Áno              Nie

	  7.  Transpozícia práva EÚ 

	

	  8.  Preskúmanie účelnosti**

	



* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** nepovinné


	  9.   Vplyvy navrhovaného materiálu

	  Vplyvy na rozpočet verejnej správy
    z toho rozpočtovo zabezpečené vplyvy
	       Pozitívne
	     Žiadne
	     Negatívne

	
	       Áno
	       Nie
	     Čiastočne

	  Vplyvy na podnikateľské prostredie
    z toho vplyvy na MSP
	       Pozitívne
	       Žiadne
	     Negatívne

	
	       Pozitívne
	       Žiadne
	     Negatívne

	  Sociálne vplyvy
	       Pozitívne
	       Žiadne
	     Negatívne

	  Vplyvy na životné prostredie
	       Pozitívne
	       Žiadne
	     Negatívne

	  Vplyvy na informatizáciu
	       Pozitívne
	       Žiadne
	     Negatívne

	  Vplyvy na služby pre občana z toho
    vplyvy služieb verejnej správy na občana
    vplyvy na procesy služieb vo verejnej
    správe
	
       Pozitívne
	
       Žiadne
	
     Negatívne

	
	       Pozitívne
	       Žiadne
	     Negatívne




	  10.  Poznámky

	Samotný materiál nemá vplyv na rozpočet verejnej správy. Avšak v prípade, ak dôjde k podpisu a následne aj k ratifikácii opčného protokolu, bude mať Slovenská republika povinnosť zriadiť tzv. národný preventívny mechanizmus (NPM). Zriadenie a efektívne fungovanie NPM bude mať negatívny vplyv na rozpočet verejnej správy, pričom tieto vplyvy budú súčasťou doložky k legislatívnemu materiálu, ktorým sa NPM zriadi.

	  11.  Kontakt na spracovateľa

	Mgr. Zuzana Široká, odbor ľudských práv, e-mail: zuzana.siroka@justice.sk

	  12.  Zdroje

	Záverečné odporúčania Výboru OSN proti mučeniu k tretej periodickej správe Slovenskej republiky z 8. 9.2015, odporúčania 1-3 pre SR v rámci 2. cyklu univerzálneho periodického hodnotenia, 
Správa o návšteve Slovenskej republiky, ktorú vykonal Európsky výbor na zabránenie mučenia a neľudského či ponižujúceho zaobchádzania alebo trestania v dňoch 24.9. - 3. 10. 2013, 
Záverečné odporúčania Výboru OSN na odstránenie rasovej diskriminácie ku kombinovanej 11. a 12. periodickej správe Slovenskej republiky, 
Záverečné odporúčania Výboru OSN pre práva dieťaťa k 3. a 4. kombinovanej periodickej správe z 20.júla 2016, 
Mimoriadna správa verejného ochrancu práv o skutočnostiach nasvedčujúcich závažnému porušeniu základných práv a slobôd postupom policajných orgánov 2016,
9. výročná správa Subkomisie pre prevenciu mučenia a iného krutého neľudského alebo degradujúceho zaobchádzania alebo trestania (CAT/C/57/4), 
Pravidlá pre národné preventívne mechanizmy (CAT/OP/12/5), 
Pomôcka pre analýzu a hodnotenie národného preventívneho mechanizmu (CAT/OP/1/Rev.1), 
Kancelária Verejnej ochrankyne práv

	  13.  Stanovisko Komisie pre posudzovanie vybraných vplyvov z PPK

	Napriek skutočnosti, že samotný podpis opčného protokolu nemá vplyv na rozpočet verejnej správy, predkladateľ vzhľadom na zvýšené nároky na rozpočet verejnej správy, ktoré nastanú po ratifikácií opčného protokolu, predložil materiál na posúdenie aj stálej pracovnej komisii na posudzovanie vybraných vplyvov, ktorá vyjadrila nesúhlasné stanovisko. Ministerstvo financií Slovenskej republiky nesúhlasilo s rozpočtovo nekrytým vplyvom vyčísleným na rozpočet verejnej správy, vrátane vplyvu na počet zamestnancov a s tým súvisiacich osobných výdavkov. Predmetné vplyvy žiadalo Ministerstvo financií Slovenskej republiky zabezpečiť v rámci limitov rozpočtovej organizácie Kancelária verejného ochrancu práv. Predkladateľ komunikoval s Kanceláriou verejnej ochrankyne práv, či nie je možné nároky vyčíslené v analýze vplyvov na rozpočet znížiť. Podľa vyjadrenia Kancelárie verejnej ochrankyne práv uvedené nároky sú nevyhnutné na riadne zabezpečenie plnenia úloh národného preventívneho mechanizmu a nie je možné ich pokryť v rámci súčasných limitov rozpočtovej organizácie Kancelária verejného ochrancu práv. Predkladateľ a ministerstvo financií súhlasili, že vzhľadom k tomu, že prípadné výdavky sa môžu očakávať v roku 2020, budú rozpracované v rámci návrhu na zmenu relevantnej právnej úpravy pri zriadení NPM. 

